Na podlagi tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US in 15/22)

**MINISTRSTVO ZA IZOBRAŽEVANJE, ZNANOST IN ŠPORT, Masarykova 16, 1000 Ljubljana objavlja**

**prosto uradniško delovno mesto pod šifro 6769 –SVETOVALEC (m/ž) v Sektorju za razvoj kadrov v šolstvu** (št: 110-73/2022). **Delovno razmerje bo sklenjeno za določen čas, in sicer do 27. 2. 2024, oziroma do konca trajanja projekta z naslovom LOOP - Opolnomočenje učiteljev za razvoj na osebnem, profesionalnem in socialnem področju preko stalnih inovativnih programov kolegialnega uvajanja (ERASMUS) (v nadaljevanju ERASMUS - Razvoj uvajalnih programov za učitelje)** s polnim delovnim časom.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba(prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* 3 leta in 7 mesecev delovnih izkušenj;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo na 7 mesecev v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Okvirna vsebina dela:

* zbiranje, urejanje in priprava podatkov za oblikovanje zahtevnejših gradiv,
* samostojno oblikovanje manj zahtevnih gradiv s predlogi ukrepov,
* priprava drugih zahtevnejših projektnih gradiv,
* sodelovanje v projektnih skupinah,
* organiziranje in koordiniranje poslovnih stikov in sestankov,
* opravljanje administrativnih in drugih nalog po navodilu vodje.

Prednost pri izbiri bodo imeli kandidati, ki imajo:

* izkušnje študija in/ali dela v mednarodnem okolju,
* izkušnje iz področja šolstva,
* poznajo problematiko uvajanja v učiteljski poklic,
* osnovno znanje o sistemu kariernega razvoja vzgojiteljev in učiteljev.

Izbrani kandidat ne bo imenovan v uradniški naziv, pravice in obveznosti iz delovnega razmerja mu bodo določene glede na uradniški naziv svetovalec II.

**Prijava na prosto delovno mesto mora biti obvezno pripravljena na obrazcu** **JO-110-73/2022, ki je priloga te javne objave za prosto delovno mesto, z natančno izpolnjenimi vsemi rubrikami in izjavami.**

Z izbranim kandidatom bo sklenjeno delovno razmerje za določen čas, in sicer do 27. 2. 2024 oziroma do konca trajanja projekta ERASMUS - Razvoj uvajalnih programov za učitelje, s polnim delovnim časom.

Zaposlitev sofinancirata Evropska unija iz Programa Erasmus+ in Republika Slovenija. Vir financiranja je NRP: 3330-21-0012, postavka 221420 Sofinanciranje projekta Erasmus+ LOOP 21-24-EU in postavka 221421 Sofinanciranje projekta Erasmus+ LOOP 21-24-slovenska udeležba.

Izbrani kandidati bodo opravljali delo v poslovnih prostorih Ministrstva za izobraževanje, znanost in šport, Masarykova 16, Ljubljana oz. v drugih uradnih prostorih, kjer organ opravlja svoje naloge.

Kandidati vloži prijavo z življenjepisom v pisni obliki, ki jo pošlje v zaprti ovojnici z označbo: "**za javno objavo za delovno mesto svetovalec (m/ž) v Sektorju za razvoj kadrov v šolstvu, št. 110-73/2022**", na naslov: Ministrstvo za izobraževanje, znanost in šport, Masarykova cesta 16, Ljubljana. Rok za vlaganje prijav je 3 dni po objavi na osrednjem spletnem mestu državne uprave [www.gov.si](http://www.gov.si) ter na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mizs@gov.si, pri čemer veljavnost prijave ni pogojena z elektronskim podpisom.

Informacije o izvedbi postopka dobite vsak delovni dan od 10. do 11. ure, na telefonski številki (01) 400 54 15.

Kandidati bodo o izbiri pisno obveščeni. Obvestilo o končanem postopku bo objavljeno na osrednjem spletnem mestu državne uprave (<http://www.gov.si>).

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.